Иккĕмĕш тĕнче вăрçи вăхăтĕнче Росселлини аптăрава лекнĕ. Пĕр енчен, хăйĕн ĕлĕкрен палланă Витторио Муссолини пулăшнипе вăл официаллă киноиндустринче малалла ĕçленĕ, тепĕр енчен — вăрттăн алă камерипе антифашистлă репортажсем ÿкернĕ.1938-мĕш çулта пĕрремĕш документлă, 1941-мĕш çулта вара — пĕрремĕш илемлĕ фильм ÿкернĕ. Вăрçă пĕтес умĕн ÿкернĕ, тĕрĕссипе каласан, сценарисĕр тата профессиллĕ вылякансемсĕр ÿкернĕ «Рим, уçă хула» фильм пысăк шăв-шав çĕклесе вăрçă хыççăнхи европа кинематографĕн çĕнĕ манифесчĕ пулса тăнă. Тĕп ролĕнче вылякан Анна Маньянипе режиссёр хушшинче юратуллă çыхăну пуçланнă.